recursal/SuperWikiNEXT-32B huggingface dataset:
Bagi drama adaptasi novel ini, lihat Chandelier (drama).

***Chandelier*** ialah novel 2015 oleh penulis novel Malaysia, Acik Lana terbitan Kaki Novel. Ia telah diadaptasikan sebagai sebuah siri drama oleh Astro Ria pada 2020.

Sinopsis
--------

Keisha Edlina digelar gold digger kerana berbekalkan wajah pan-Asia dan tubuh yang sempurna dia menggoda lelaki kaya dan peras harta mereka habis-habisan. Kemudian dia mencari lelaki lain yang jauh lebih kaya pula.

Hubungan selama dua tahun bersama Datuk Eusoff tidak menjadi, dan dia berpaling pula kepada Tan Sri Emran. Belum sempat mencapai angan-angan, satu insiden ngeri telah menimpa Keisha Edlina. Dia berputus asa untuk meneruskan hidup, namun kemunculan Kaef mengubah haluannya. Aneh. Hatinya terpikat dengan keikhlasan lelaki itu walaupun Kaef tidak punya banyak harta atau kemewahan. "Don’t touch me, please. I tak nak dituduh goda you pulak nanti."

"Keisha...." Kaef mengeluh perlahan. Hati mula dilambung perasaan bersalah apabila memikirkan ‘hukuman’ yang diberikan kepada Keisha Edlina sepanjang hari ini. Sedangkan dia terlupa, dia juga turut bersalah. Kata orang tepuk sebelah tangan tak akan berbunyi, jadi adilkah dia melayan Keisha Edlina sedingin tadi? Sudah tentu tak. Tapi, ego seorang lelaki telah menyebabkan hati gadis ini terluka dan terdera sekali lagi.

"I ambil MC hari ni and please jangan cari I. I perlukan ruang untuk diri sendiri." "Keisha!" Sekali lagi dia memanggil, namun sedikit pun Keisha Edlina tak menoleh ke belakang. Dengusan terhela dari bibir. Tangan pula naik melurut rambut dengan perasaan serba salah. Keisha... I’m sorry! Jerit hatinya berulang kali. Sedang indah menikmati hidup penuh bahagia di sisi Kaef, kekhilafan silam mula datang menghukum. Satu per satu ujian dan dugaan yang hadir membuatkan Keisha Edlina terpaksa berkorban. "Dirimu laksana chandelier. Paling menyerlah, paling cantik dan memukau perhatian... tapi sayang, dikau hanya sekadar perhiasan."

Keluaran dan legasi
-------------------

Rencana utama: Chandelier (drama)
*Chandelier* dikeluarkan pada 2015 oleh Kaki Novel. Pada tahun 2020, novel ini telah diadaptasikan ke siaran TV melalui drama waktu perdana di Slot MegaDrama bermula 10 Februari 2020 di Astro Ria, dibintangi oleh Ben Amir dan Mimi Lana.

Rujukan
-------

1. ↑  Chandelier by Acik Lana Goodreads. Dicapai pada 19 Januari 2020.
2. ↑  Drama Chandelier (Astro Ria) My Info Taip. Dicapai pada 13 Februari 2020.
3. ↑  Mustazah GP (10 Februari 2020). Info drama Chandelier Iluminasi. Dicapai pada 13 Februari 2020.

Pautan luar
-----------

* *Chandelier* di Wattpad
***Duyung dilencongkan ke sini. Untuk sebuah filem bertajuk** Duyung **lihat Duyung (filem).***

Ikan duyung dan duyung jantan, 1866. Artis rakyat Russia yang tidak dikenali.
**Ikan duyung** merupakan makhluk air mitos dengan kepala dan badan wanita dan ekor ikan. Ikan duyung digambarkan secara meluas dalam cerita rakyat, kesusteraan dan budaya popular.

Sekilas pandang
---------------

Menurut legenda, **ikan duyung** ialah makhluk air yang memiliki kepala dan tubuh layaknya seorang perempuan dan ekor menyerupai ikan. Ikan duyung hidup di dasar laut dan dikatakan merupakan seorang puteri yang telah disumpah sebahagian anggotanya dari paras pinggang hingga ke kaki menjadi ikan. Cerita mengenai ikan duyung terdapat dalam hampir semua masyarakat di dunia. Dalam mitologi Yunani, ikan duyung dikatakan selalu menggoda para pelaut yang lalai. Sesiapa yang tergoda akan menemui ajalnya. Masyarakat Babilonia pula menyembah ikan duyung sebagai Tuhan atau dewa laut yang dikenal sebagai Ea atau Oannes. Oannes digambarkan sebagai duyung jantan.

Puteri ikan duyung juga dikenali sebagai watak dalam dongeng *The Little Mermaid* (1836) karya Hans Christian Andersen yang telah diterjemah ke pelbagai bahasa.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Ikan duyung***. |

|  |  |
| --- | --- |
|  | Wikiquote mempunyai koleksi petikan mengenai: ***Mermaids*** |

|  |  |
| --- | --- |
|  | Cari ***mermaid*** dalam Wikikamus bahasa Melayu, kamus bebas. |

|  |  |
| --- | --- |
|  | Wikisource mempunyai teks asal berkaitan rencana ini:
***Portal:Mermaids*** |

* Mermaid History
* "The Mermaid" by Heinz Insu Fenkl, from the mermaid-themed Summer 2003 issue of the *Journal of Mythic Arts*
* The mermaid goddess Derketo from Lucian of Samosata's *On the Syrian God* (2c. AD)
* Coney Island Mermaid Parade mermaids on parade
* 17th century pamphlet telling the story of an alleged sighting of a mermaid near Pendine, Wales, in 1603
* Israeli city offers reward for proof of mermaid presence on its shore
**Ikatan empat dalam tangan** ialah satu kaedah mengikat tali leher. Ia juga dikenali sebagai **simpul hidup** atau **simpul budak sekolah**, kerana mudah dan bergaya. Sesetengah cerita menyatakan pemandu gerabak mengikat tali kekang mereka dengan ikatan empat-dalam-tangan, manakala yang lain mendakwa pemandu gerabak memakai skarf mereka dengan cara empat-dalam-tangan, tetapi etimologi yang paling tepat ialah ahli Four-in-Hand Club di London mula memakai hiasan leher itu, menjadikannya bergaya. Ikatan yang dihasilkan oleh kaedah ini adalah pada bahagian yang sempit, terutamanya tidak simetri. Bagi pakaian seragam Tentera Darat Amerika Syarikat, dan pakaian seragam Tentera Laut Amerika Syarikat yang merangkumi tali leher, ikatan empat-dalam-tangan ialah salah satu daripada tiga pilihan yang ditetapkan untuk mengikat tali leher, dua lagi ialah ikatan separa Windsor dan ikatan Windsor.

Lihat juga
----------

* Ikatan kecil – simpulan tali leher yang kurang dikenali tetapi agak ringkas
* Ikatan separa Windsor – simpulan yang lebih simetri dan lebih luas sedikit
* Ikatan Windsor – simpulan yang lebih simetri dan lebih besar
* Senarai ikatan

Rujukan
-------

1. ↑  "Guide to the Wear and Appearance of Army Uniforms and Insignia pamphlet 670-1" (PDF). m/s. 136 (20-18). Diarkibkan daripada yang asal (PDF) pada 6 May 2014. Dicapai pada 15 August 2015.
2. ↑  "U. S. Navy Uniform Regulations §3501.37". *Navy Personnel Command*. Dicapai pada 25 February 2013.

Pautan luar
-----------

|  |  |
| --- | --- |
|  | Wikibuku mempunyai sebuah buku berkenaan topik: ***Ikatan empat dalam tangan*** |

* Neckties di Curlie

Templat:Necktie knots
Bagi saluran IRC bersama penyunting Wikipedia, lihat Wikipedia:Saluran IRC
**IRC** (*Internet Relay Chat*, harfiah *Sembang Trimantar Internet*) ialah sebuah bentuk protokol sembang maya di Internet yang mana penghuninya boleh berbual dengan menaip pada papan kekunci secara masa nyata. IRC mendapat sambutan pada suatu ketika dahulu. Ia direka untuk komunikasi kumpulan dalam forum perbincangan, dipanggil *saluran*. Pada hari ini, pelbagai khidmat pemesejan segera yang merupakan pilihan kepada IRC lebih diminati oleh pengguna baru.

Terdapat beribu-ribu saluran IRC yang meliputi pelbagai tajuk. Seseorang itu dapat menyertai kumpulan perbincangan di salah satu daripada ribuan saluran IRC, di salah satu daripada ratusan jaringan IRC, atau sekadar berbual secara peribadi bersama keluarga atau kawan, di mana saja mereka berada. Terdapat pelbagai ragam dan minat manusia, idea, dan isu di dalam IRC.

| Suit protokol Internet |
| --- |
| Lapisan Penggunaan |
| * BGP
* DHCP
* DNS
* FTP
* HTTP
* HTTPS
* IMAP
* LDAP
* MGCP
* MQTT
* NNTP
* NTP
* POP
* ONC/RPC
* RTP
* RTSP
* RIP
* SIP
* SMTP
* SNMP
* SSH
* Telnet
* TLS/SSL
* XMPP
* *lanjut*
 |
| Lapisan Pengangkutan |
| * TCP
* UDP
* DCCP
* SCTP
* RSVP
* *lanjut*
 |
| Lapisan Internet |
| * IP
	+ IPv4
	+ IPv6
* ICMP
* ICMPv6
* ECN
* IGMP
* IPsec
* *lanjut*
 |
| Lapisan Pautan |
| * ARP
* NDP
* OSPF
* Terowong
	+ L2TP
* PPP
* MAC
	+ Ethernet
	+ Wi-Fi
	+ DSL
	+ ISDN
	+ FDDI
* *lanjut*
 |
| * l
* b
* s
 |

Pelanggan IRC
-------------

Untuk menyertai IRC, seseorang perlu menggunakan atur cara pelanggan IRC. Kesemua pelanggan adalah bersambung antara satu sama lain dan menghantar mesej dari pengguna kepada pengguna yang lain di dalam jaringan IRC. Antara pelanggan IRC yang paling popular dalam Windows ialah mIRC.

Lihat juga
----------

* Bilik sembang
* Protokol pelanggan-ke-pelanggan

Rujukan
-------

1. ↑  "One-to-many". p. 11. sec. 3.2. doi:10.17487/RFC1459. RFC 1459. Missing or empty `|title=` (bantuan)

Pautan luar
-----------

* (Melayu) Pengenalan IRC dan mIRC
* (Melayu) Panduan penggunaan mIRC Diarkibkan 2004-06-03 di Wayback Machine
* (Indonesia) Pengenalan IRC untuk pengguna baru
**Ikan tengas** (*Neolissochilus hexagonolepis*, dulu *Acrossocheilus hexagonolepsis*) juga dikenali sebagai Ikan Kejor adalah ikan air tawar yang tergolong dalam famili Ikan Kap (*Cyprinidae*). Taksonomi ikan ini masih kurang jelas kerana terdapat beberapa kekeliruan dan pertindihan nama spesiesnya. Ikan-ikan dari genus ini boleh didapati di air yang mengalir laju dan jernih airnya dan biasa ditemui di kawasan sungai berbatu di kawasan tanah tinggi. Secara amnya, ikan tengas ini adalah dari jenis omnivor yang memakan haiwan-haiwan kecil, alga dan tumbuhan-tumbuhan air tawar.

Namun begitu di Malaysia, Ikan tengas dari spesies (*Neolissochilus soroides*) lebih mudah ditemui di kawasan hulu sungai air tawar yang jernih, berbatu dan terletak dikawasan jeram yang tinggi di Semenanjung Malaysia. Ia pernah dilaporkan mudah ditemui di hulu-hulu sungai di Hulu Perak, Pulau Pinang, Langkawi dan Kedah. Ikan tengas spesies ini kelihatan agak mirip dengan Ikan Kelah (*Tor tambroides*), satu lagi spesies ikan air tawar yang amat terkenal di Malaysia. namun kedua-dua ikan ini dapat dibezakan dengan struktur cuping median yang terletak di bibir bawah ikan yang ada pada ikan kelah namun tiada pada ikan tengas, ini membuatkan seakan-akan ikan tengas kelihatan tiada atau sedikit bibir bawahnya.

Harga ikan tengas adalah agak mahal kerana, menangkapnya sukar utuk dilakukan kerana secara semulajadinya ia hanya boleh didapati melalui kaedah pengkapan secara tradisional menggunakan jala atau joran di hulu sungai yang berair jernih, sejuk, berbatu dan berjeram yang nun jauh ke dalam hutan. Tidak ramai pengusaha yang menternak ikan tengas secara serius untuk penjualan di pasaran terbuka. Ikan tengas juga lebih sedap dimasak pekasam. Di Malaysia antara sungai yang menjadi habitat bagi ikan tengas ialah di daerah Batu Kurau seperti Sungai Lata Sempeneh, Sungai Lata Air Hitam, Sungai Lata Telaga Tujuh dan Sungai Lata Puteh.

Taksonomi dan morfologi
-----------------------

Sekurang-kurangnya terdapat 2 spesies ikan tengas yang utama iaitu *Neolissochilus soroides* & *Neolissochilus hendersoni*. Hendersoni saiz ikan dewasanya lebih kecil dari spesies soroides. Ikan tengas spesies *Neolissochilus hexagonolepis* sebenarnya sukar ditemui di Malaysia. Ikan daun (*Poropuntius smedleyi*) juga mirp dengan ikan tengah tetapi berlainan genus dari *Neolissochilus sp*.

Rujukan & bacaan lanjut
-----------------------

* Ryon Siow, FRI Glami Lemi, Jelebu, Negeri Sembilan. *Pengenalan Kepada Ikan Tengas*.[*pautan mati kekal*]

1. ↑
2. ↑  Annual fisheries statistics.  
Bahagian Perikanan, 2009 - Fisheries

Lihat juga
----------

* Ikan Kelah

Pautan luar
-----------

* Berita Joran: Spesies ikan Sungai Pahang: Ikan Tengas Diarkibkan 2007-03-11 di Wayback Machine
* Carian Google.
**Insentif cukai** ialah aspek kod cukai negara yang dirancang untuk memberi insentif atau mendorong kegiatan ekonomi tertentu dengan mengurangkan pembayaran cukai untuk sebuah syarikat di negara tersebut.

Insentif cukai boleh memberi kesan positif dan negatif terhadap ekonomi. Di antara faedah positif, jika dilaksanakan dan dirancang dengan betul, insentif cukai dapat menarik pelaburan ke sebuah negara. Manfaat lain dari insentif cukai termasuk peningkatan pekerjaan, jumlah pemindahan modal yang lebih tinggi, penyelidikan dan pengembangan teknologi, dan juga peningkatan ke kawasan yang kurang maju. Walaupun sulit untuk mengira kesan insentif cukai, mereka dapat, jika dilakukan dengan benar, meningkatkan kesejahteraan ekonomi secara keseluruhan melalui peningkatan pertumbuhan ekonomi dan pendapatan pajak pemerintah (setelah berakhirnya cuti / insentif cukai). Walau bagaimanapun, insentif cukai boleh menyebabkan kesan negatif terhadap keadaan kewangan pemerintah,  di antara kesan negatif lain, jika tidak dirancang dan dilaksanakan dengan betul. 

Terdapat empat kos khas untuk insentif cukai:

* kos peruntukan sumber
* kos pematuhan
* kos pendapatan
* kos rasuah.

Rujukan
-------

1. ↑  McDonald, B.D.; Decker, J.W.; Johnson, B.A.M. (2020). "You don't always get what you want: The effect of financial incentives on state fiscal health". *Public Administration Review*. **81** (3): 365–374. doi:10.1111/puar.13163.
2. ↑  Easson, Alex; Zolt, Eric. "Tax Incentives" (PDF). *Law Review*.
**Malaysia** telah membuat sejumlah **insentif cukai** untuk mendorong bentuk kegiatan ekonomi tertentu. Banyak insentif cukai hanya menghilangkan sebahagian atau beban cukai dari transaksi perniagaan. Di Malaysia, kadar cukai korporat kini dibatasi pada 25%. Walaupun begitu, syarikat yang layak mendapat insentif cukai tertentu mungkin hanya membayar kadar cukai efektif rata-rata 7.5%, dengan hanya 30% keuntungan syarikat dikenakan pajak. Ini adalah contoh yang baik bagaimana syarikat mendapat keuntungan melalui insentif yang diberikan oleh Kerajaan Malaysia.

Terdapat sejumlah insentif cukai yang diberikan kepada pengusaha untuk mendorong pertumbuhan dan pengembangan perniagaan. Oleh itu, banyak perniagaan telah memanfaatkan pelbagai insentif cukai yang ada untuk keuntungan mereka. Pengetahuan yang baik mengenai insentif cukai ini telah memberi mereka idea untuk merancang strategi perniagaan dan pelaburan mereka dengan berkesan. Oleh kerana syarikat-syarikat tersebut harus mendapatkan pendapat pakar mengenai semua insentif cukai yang ada sebelum mereka bergerak untuk melabur, kerana insentif itu berbeza-beza sesuai dengan struktur perniagaan. Sebagai contoh, insentif tertentu hanya tersedia untuk syarikat terhad swasta ( Sdn. Bhd.) atau syarikat tersenarai awam di Malaysia.

Rujukan
-------

1. ↑
2. ↑
**Cari Internet Sdn. Bhd.** merupakan sebuah syarikat Malaysia ditubuhkan pada tahun 1996. Ia mengendalikan laman web eponim **Cari.com.my**, enjin carian dan portal web pertama negara, bersama-sama dengan kedai bunga dalam talian **Flowers.com.my** dan perkhidmatan pengehosan web **OnNet.** **Forum Cari**, forum internet berbilang bahasa, ialah sebahagian besar daripada laman webnya, dan telah dilaporkan sebagai forum internet terbesar di Malaysia.

Pertikaian undang-undang
------------------------

Pada tahun 2000, Cari Internet mempunyai pertikaian undang-undang dengan Catcha.com dan dianggap menyamannya kerana pelanggaran hak cipta. Pada tahun 2008 Cari Internet dibawa ke mahkamah atas penyiaran yang dibuat dalam forumnya yang didakwa mencela seorang pengurus akhbar Cina Malaysia *Kwong Wah Yit Poh*. Cari menolak untuk menjawab tiga surat daripada pengurus yang mendakwa fitnah dan menuntut bahawa Cari mendedahkan identiti poster yang membuat ulasan itu. Mahkamah Tinggi di George Town memerintahkan Cari untuk mendedahkan maklumat yang diminta dan membayar kos mahkamah untuk pengadu.

Trafik dan kedudukan
--------------------

Menurut kedudukan Alexa Internet, cari.com.my merupakan laman web ke-144 paling popular di kalangan pelawat Malaysia sebanyak 74.6% pada Mac 2018.

Rujukan
-------

1. ↑  Wendy Lee (2000-05-24). "Cari.com to legally take on Catcha.com?". *ZDNet*. Dicapai pada 8 Julai 2011.
2. ↑  Chooi Yew Tzen (2003-03-13). "Cari to offer e-commerce solution". *New Straits Times*. Dicapai pada 8 Julai 2011.
3. ↑  "Internet users complain of poor public safety". *Wen Wei Po*. 2006-11-27. Diarkibkan daripada yang asal pada 2011-09-26. Dicapai pada 2011-07-08. Unknown parameter `|deadurl=` ignored (bantuan)
4. ↑  "Neoh scandal: Cari must disclose internet user's information". *Sin Chew Daily*. 2008-11-06. Diarkibkan daripada yang asal pada 2012-03-26. Dicapai pada 2011-07-08. Unknown parameter `|deadurl=` ignored (bantuan)
5. ↑  K. Kasturi Dewi (2008-11-07). "Court orders website to reveal identities". *The Star*. Diarkibkan daripada yang asal pada 2008-11-10. Dicapai pada 2011-07-08. Unknown parameter `|deadurl=` ignored (bantuan)
6. ↑  *Top Sites in Malaysia*, Alexa Internet, diarkibkan daripada yang asal pada 2022-01-20, dicapai pada 2018-04-01

Pautan luar
-----------

* Laman web rasmi Diarkibkan 2016-12-01 di Wayback Machine
* Laman web kedai bunga online rasmi
* Laman web pengehosan rasmi Onnet
**Caribbean Airlines** merupakan syarikat penerbangan kebangsaan Trinidad dan Tobago. Syarikat penerbangan itu juga pembawa bendera Jamaica melalui anak syarikatnya, Caribbean Airlines-Air Jamaica.

Syarikat penerbangan itu memulakan operasi pada 1 Januari 2007, menggantikan pendahulunya, BWIA West Indies Airways. Berpusat di Piarco ,di pulau Trinidad. Majalah dalam penerbangan adalah Beat Caribbean. Caribbean Airlines terbang dari Caribbean ke Amerika Syarikat , Kanada dan Amerika Selatan .

Terhempas dan patah dua
-----------------------

Pada 30 Julai 2011, Caribbean Airlines Penerbangan 523 terhempas ketika mendarat di Lapangan Terbang Antarabangsa Cheddi Jagan di Guyana. Pesawat, Boeing 737-800 , patah kepada dua bahagian. Kapal terbang itu dari New York ke Guyana.Tiada kematian tetapi beberapa orang cedera. Mereka dihantar ke Hospital Awam Georgetown. Penumpang seramai 157 orang dan 6 anak kapal.

Kemalangan dipercayai berpunca dari hujan lebat.

Rujukan
-------

1. ↑  Kapal terbang bawa 140 penumpang terhempas di Guyana[*pautan mati kekal*]
**Indeks Kualiti Air** (**IKA**) adalah standard yang digunakan oleh agensi alam sekitar seperti Jabatan Alam Sekitar Malaysia untuk mengukur kebersihan dan kualiti bekalan air yang boleh digunakan untuk kegunaan domestik, akuakultur dan pengairan.

| Kelas | IKA | Kegunaan air |
| --- | --- | --- |
| Kelas 1 | >92.7 | Dalam keadaan semulajadi |
| Kelas IIA | 85.0-92.7 | Air memerlukan rawatan konvensional |
| Kelas IIB | 76.5-85.0 | Air boleh digunakan untuk rekreasi |
| Kelas III | 51.9-76.5 | Air memerlukan rawatan intensif |
| Kelas IV | 31.0-51.9 | Hanya untuk tujuan pengairan. Kualiti air sedang |
| Kelas V | <31.0 | Air yang tercemar teruk |

Indeks kualiti air sungai di Malaysia
-------------------------------------

Mengikut laporan Jabatan Alam Sekitar Malaysia (2005), dua buah kawasan tadahan air yang tercemar teruk di Malaysia adalah Sungai Buloh dan Sungai Klang yang mempunyai IKA kelas IV. Sungai-sungai lain yang mempunyai tahap kelas IV adalah Sungai Rambai di Sepang, Sungai Ampang, Sungai Jinjang dan Sungai Kerayong, kesemuanya di Selangor.

Senarai penuh untuk melihat keadaan kini sungai-sungai serata malaysia, sila layari Indeks Kualiti Air Malaysia Diarkibkan 2020-12-04 di Wayback Machine

Rujukan
-------

* Jabatan Alam Sekitar Malaysia
IUPAC logo
**Kesatuan Kimia Tulen dan Gunaan Antarabangsa (IUPAC)** (bahasa Inggeris: *International Union of Pure and Applied Chemistry*) merupakan sebuah pertubuhan bukan kerajaan yang menerajui bidang kimia sedunia. IUPAC merupakan ahli gabungan Majlis Sains Antarabangsa (ICSU). Ibu pejabat antarabangsa IUPAC terletak di Zurich, Switzerland manakala pejabat pentadbirannya yang juga dikenali sebagai seketrarit IUPAC terletak di Research Triangle Park, Carolina Utara, Amerika Syarikat. Pejabat pentadbirannya diketuai pengarah eksekutif IUPAC. 

IUPAC ditubuhkan pada 1919. Antara tugas utamanya adalah pemiawaian nama-nama unsur dan bahan kimia melalui tatanama IUPAC. Terbitan-terbitannya seperti "Kuantiti, Unit dan Simbol dalam Kimia Fizik" (Buku Hijau) menjadi rujukan ahli kimia di seluruh dunia.

Pembentukan dan Sejarah
-----------------------

A black and white image of a bald man in a dark outfit, with a bushy white beard and moustacheFriedrich August Kekulé von StradonitzKeperluan untuk piawaian antarabangsa pertama kali diutarakan pada tahun 1860 oleh saintis Jerman Friedrich August Kekulé von Stradonitz. Jawatankuasa ini merupakan persidangan antarabangsa yang pertama untuk megasaskan satu sistem penamaan bagi sebatian organik. Idea-idea yang telah diformulasikan di dalam persidangan berevolusi menjadi Tatanama kimia organik IUPAC. IUPAC menjadi satu warisan bagi pertemuan ini, menjadikan salah satu kolaberasi masyarakat kimia antarabangsa paling bersejarah..

Pautan luar
-----------

* Laman web rasmi

Rujukan
-------

1. ↑  IUPAC National Adhering Organizations
2. ↑  "IUPAC Council Agenda Book 2009" (PDF). IUPAC. 2009. Dicapai pada 2010-04-17.
3. 1 2 3  Fennel, R.W. (1994). *History of IUPAC, 1919-1987*. Blackwell Science. ISBN 0-86542-8786(94) Check `|isbn=` value: invalid character (bantuan).
**Kumpulan Janice and The Supertank** ialah sebuah kumpulan indie yang ditubuhkan di Malaysia. Kumpulan ini terdiri daripada 3 orang ahli.

Nama asal kumpulan ini pada mulanya adalah Supertank yang bermula sekadar suka-suka dan hanya berkumpul untuk jamming jika ada kelapangan. Ia kemudian beralih untuk membentuk kumpulan indie yang bergerak secara komersial. Dengan penyertaan Janice Yap sebagai vokalis baru, nama kumpulan ini bertukar menjadi **Janice and The Supertank** sejak Jun 2010. 

Kumpulan Janice and The Supertank ini kemudiannya menyertai pertandingan Battle of The Band @ Youth Festival 2010, dan berjaya menggondol penghargaan sebagai 10 band terbaik daripada 100 band yang bertanding. 

Kumpulan Janice and The Supertank menampilkan lagu dalam pelbagai rentak dan komposisi seperti rock, pop, R&B, Dance serta Jazz. Single pertama mereka berjudul Kau Di Mindaku mendapat tempat di stesen radio turut menjadi salah satu lagu tema untuk filem Istanbul Aku Datang yang dibintangi oleh Lisa Surihani dan Beto Khusairi dan juga tercalon dalam program carta muzik popular, Muzik Muzik. Kumpulan ini telah berpecah pada tahun 2012 selepas Janice (vokalis) telah membuat keputusan untuk meneruskan kariernya secara solo.

Janice adalah pemenang persembahan solo terbaik tempatan bagi Malaysia's BOH Cameronian Arts Awards 2007 dan pemenang pertandingan lagu terbaik dalam Battle Of The Band 2005.

Album
-----

* 

* Kau Di Mindaku (single pertama)
* And You Know It (2010)
* Sleep Talking (2012)

### Lagu

* Kau Di Mindaku (2011)

Ahli
----

* Janice Yap (vokalis, gitar akustik),
* Ramizu (dram),
* Skaloot (bass) atau nama sebenarnya Tuan Mohd Shahril Tuan Ismail

Rujukan
-------

 1. ↑  "HIP Vokal Janice unik". Diarkibkan daripada yang asal pada 2013-04-24. Dicapai pada 2013-08-16.
2. ↑  Janice And The Supertank intai peluang © Utusan Melayu (M) Bhd

Pautan luar
-----------

* JATS lancar album sulung
**ISCII** (bahasa Inggeris: ***Indian Script Code for Information Interchange***code: en is deprecated , "Kod Skrip Pertukaran Maklumat India") ialah sejenis skema pengekodan bagi pemaparan pelbagai abjad suku kata berketurunan Brahmi yang tertentu di India, iaitu tulisan Assam, Benggala, Devanagari, Gujarat, Gurmukhi, Kannada, Malayalam, Oriya, Tamil, dan Telugu.

Sistem abjad keturunan Brahmi ini biarpun berbeza-beza bentuk hurufnya namun amat serupa dari segi struktur. Daripada itu, ISCII mengekodkan huruf-huruf yang sama nilai fonetik dari tulisan berlainan di titik kod yang sama. Contohnya, kod ISCII `0xB3 0xDB` melambangkan [ki], dipaparkan menjadi कि dalam tulisan Devanagari, ਕਿ dalam tulisan Gurmukhi, dan கி dalam tulisan Tamil. Dalam erti kata lain, semua abjad India tersebut berkongsi satu blok yang mengisi 128 bit teratas dalam sistem pengekodan 8-bit ini, manakala 18 bit terbawah pula diisi aksara-aksara Rumi asas berasaskan ASCII.

Sistem tulisannya boleh dipilih secara penandaan (seperti memilih muka taip) ketika menggunakan perisian pemproses kata atau perisian seumpama yang menggunakan format teks kaya. ISCII membolehkan transliterasi mudah dari abjad ke abjad lain, namun ada kelemahan mencukupi yang membantutkan kemampuan ISCII, misalnya sesetengah aksara dalam suatu abjad, tiada padanan dalam abjad-abjad lain.

ISCII tidak begitu laris digunakan selain di institusi kerajaan tertentu, apatah lagi kini diganti oleh Unicode yang menggunakan blok-blok berasingan bagi setiap sistem tulisan India, di samping banyak mengekalkan susunan ISCII dalam setiap blok.

Pautan luar
-----------

* The ISCII 1991 standard (PDF)
* Padma - Mozilla extension for transforming ISCII to Unicode Diarkibkan 2019-10-01 di Wayback Machine
* Padma - Transformer from ISCII to Unicode for Telugu
* PHP script for ISCII to and from Unicode

|  |  |
| --- | --- |
| Ikon tunas | Rencana berkenaan pengkomputeran ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Jenayah siber** terdiri daripada unsur penipuan, kerosakan atau pengubahsuaian program atau data komputer, pencurian maklumat, penggodaman dan lain-lain.

Klasifikasi Jenayah siber
-------------------------

1. Penipuan
2. Kerosakan atau pengubahsuaian keatas program atau data komputer.
3. Kecurian maklumat.
4. Capaian secara tidak sah keatas sistem
5. Menyalin perisian secara tidah sah.
6. Pengintipan
7. Judi siber
8. Skim cepat kaya
9. Pornografi
10. Penggodam atau "Hacker"
11. Penyebaran virus

Takrifan jenayah
----------------

  

Mr Donn B. Parker menyatakan bahawa jenayah komputer adalah mana perlakuan yang mempunyai niat dan dikaitkan dengan komputer melalui apa-apa cara dan menyebabkan mangsa menderita atau boleh menyebabkan penderitaan, kerugian dan berterusan.

Jabatan Kehakiman US menguatkan lagi definisi ini dengan mengatakan bahawa jenayah komputer adalah mana-mana aktiviti yang tidak sah dimana pengetahuan mengenai teknologi komputer digunakan untuk merealisasikannya

Lihat juga
----------

* jenayah
* jenayah komputer
* amaran siber
**Ikan kaloi** (*Osphronemus goramy*) adalah satu spesies ikan sepat besar yang berasal daripada Asia Tenggara. Ia boleh ditemui di lembangan Chao Phraya dan Mekong di tanah besar Asia Tenggara dan juga di sungai-sungai di Borneo, Jawa dan Sumatera. Spesies ini mempunyai kepentingan komersial sebagai sejenis ikan untuk dijadikan makanan dan juga banyak diternak secara akuakultur. Ia boleh dibeli sebagai ikan hiasan. Selain itu, ikan Kaloi juga digunakan untuk mengawal rumpai kerana merupakan sejenis ikan herbivor yang pelahap.

Ikan Kaloi hidup di dalam air tawar atau payau, terutamanya di kawasan aliran perlahan seperti paya, tasik, dan sungai besar. Ia mampu bernafas dengan menggunakan udara lembab, oleh itu ia mampu hidup tanpa air untuk jangka masa yang lama. Ikan Kaloi bersaiz lebih besar daripada kebanyakan jenis gourami, membesar sehingga panjang maksima 70 cm (28 in), meskipun kebanyakannya hanya bersaiz sekitar 45 cm (18 in). Dari segi warnanya, ia berwarna pucat sehingga kuning emas, dengan sisik perak, jalur biru pucat yang merentasi badannya secara menegak. Ikan betina boleh dikenali dengan bibir mulut yang lebih tebal. Ikan Kaloi membuat sarang dengan menggunakan rumpai dan ranting pokok.

Rujukan
-------

1. ↑  Vidthayanon, C. 2012. *Osphronemus goramy*. In: IUCN 2013. IUCN Red List of Threatened Species. Version 2013.2. <www.iucnredlist.org Diarkibkan 2014-06-27 di Wayback Machine>. Downloaded on 25 March 2014.
2. ↑  A Field Guide to the Fishes of Kuching Rivers: Sarawak, Malaysian Borneo  
Katherine Atack  
Natural History, 2006 - Nature - 200 pages
3. ↑  "Giant Gourami Fishing Thailand".
4. ↑  "Gourami".
5. 1 2  Froese, Rainer; Pauly, Daniel (2014). "*Osphronemus goramy*" di FishBase. versi February 2014.
6. ↑  FAO - Weed control

Pautan luar
-----------
**Iroha** (伊呂波, いろは) adalah sajak berbahasa Jepun yang kemungkinan besar ditulis pada zaman Heian (794–1179M). Pada awalnya, biksu pengasas aliran Shingon iaitu Kukai diduga sebagai pengkarya puisi ini, tetapi penyelidikan lanjut menunjukkan bahawa penulisan karya ini lebih lewat menjauhi perkiraan zaman tersebut. Tulisan terkini yang menunjukkan keberadaannya bertahun 1079 M.

Sajak ini terkenal kerana karangannya yang terdiri penuh daripada semua aksara digunakan dalam menulis bahasa Jepun. Maka, sajak ini juga digunakan sebagai urutan menyusun tersebut sepertimana yang diperlakukan aksara Jawa dengan sajak "Hanacaraka"-nya.

Teks
----

Tidak seperti puisi tradisional Jepun yang tiap barisnya berganti antara lima dan tujuh mora, Iroha biasanya dituliskan dengan tiap baris terdiri dari tujuh mora kecuali baris terakhir. Sajak ini ditulis menggunakan hiragana (termasuk aksara usang ゐ dan ゑ, tetapi tanpa penanda konsonan berbunyi):

| Manyōgana asal | Padananhiragana | Perumian | Padanankanji dan kana | Tafsiran |
| --- | --- | --- | --- | --- |
| 以呂波耳本部止
千利奴流乎和加
餘多連曽津祢那
良牟有為能於久
耶万計不己衣天
阿佐伎喩女美之
恵比毛勢須 | いろはにほへと
ちりぬるをわか
よたれそつねな
らむうゐのおく
やまけふこえて
あさきゆめみし
ゑひもせす | i ro ha ni ho he to
chi ri nu ru wo wa ka
yo ta re so tsu ne na
ra mu u wi no o ku
ya ma ke fu ko e te
a sa ki yu me mi shi
we hi mo se su | 色は匂へど
散りぬるを
我が世誰ぞ
常ならむ
有為の奥山
今日越えて
浅き夢見じ
酔ひもせず | *[Sedangkan] yang puspawarna (bunga-bunga)*
*tetap berguguran jua,*
*manalah siapa-siapa di dunia kita*
*yang boleh kekal [selamanya]?*
*Ke gunung-ganang ubahan*
*hari ini kita daki,*
*tidak bermimpi cetek [sia-sia]*
*apatah lagi kemabukan.* |

Rujukan
-------

1. ↑  Abé, Ryūichi (2000). *The Weaving of Mantra: Kūkai and the Construction of Esoteric Buddhist Discourse*. Columbia University Press. m/s. 392.
2. ↑  Ibid. halaman 397
Ikan Seluang mempunyai badan yang tirus bulat. Ia merupakan ikan yang mendiami kawasan permukaan air. Ikan Seluang biasanya bergerak dalam kumpulan.

Permakanan
----------

Ikan Seluang merupakan ikan maserba. Ia juga makan cacing tanah, dan serangga seperti belalang dan jentik-jentik.

Habitat
-------

Ikan Seluang Bada merupakan ikan air tawar yang mendiami kawasan air bertakung seperti tasik, lombong, dan air mengalir seperti sungai dan anak sungai.

Pembiakan
---------

Ikan Seluang Bada mampu hidup dalam air pada paras pH7. Sementara keliatan air ialah 10 dan selesa pada suhu 25 Celsius. Berdasarkan kajian Dr Herbert R Axelrod dalam Atlas of Freshwater Aquarium Fishes, ia dikatakan boleh membesar sehingga 20 sentimeter panjang. 

Pembiakan berlaku secara semula jadi di habitat asal. Ia lebih selesa dalam air neutral bercampur sedikit asid. Pada habitat ini, ia akan melekatkan telurnya pada tumbuhan air seperti kiambang atau keladi bunting.

Pautan luar
-----------

* Ikan Seluang Bada di Berita Harian. Diarkibkan 2007-05-10 di Wayback Machine
* Gambar Ikan Seluang Bada di Google.
Rencana ini ialah mengenai syarikat pengeluar kereta sukan dan motosikal Austria.  Untuk syarikat keretapi Malaysia yang juga dikenali sebagai KTM, sila lihat Keretapi Tanah Melayu.

**KTM AG** (dahulu **KTM Sportmotorcycle AG**) ialah sebuah pengeluar kereta sukan dan motosikal Austria yang dimiliki oleh KTM Industries AG dan pengilang India Bajaj Auto. Ia dibentuk pada tahun 1992 tetapi mengesan asasnya seawal tahun 1934. Hari ini, KTM AG ialah syarikat induk Kumpulan KTM. 

KTM dikenali dengan motosikal luar (enduro, motocross dan supermoto). Sejak akhir 1990-an, ia telah berkembang menjadi pengeluaran motosikal jalanan dan membangunkan kereta sukan - iaitu X-Bow. Pada tahun 2015, KTM menjual hampir banyak jalan sebagai basikal luar jalan. Pengeluaran KTM X-Bow bermula pada tahun 2007. 

Sejak 2012, KTM telah menjadi pengeluar motosikal terbesar di Eropah selama empat tahun berturut-turut. Di peringkat global, syarikat itu adalah antara pengeluar motosikal luar bandar yang terkemuka. Pada tahun 2016, KTM menjual 203,423 kenderaan bermotor di seluruh dunia.

Rujukan
-------

1. ↑  "KTM Group – Executive Board". Dicapai pada 7 May 2017.
2. 1 2 3 4  "KTM – Company Summary". Dicapai pada 7 May 2017.

Pautan luar
-----------

* Laman web KTM International
* Laman web KTM Bicycle
Lukisan Chang dan Eng Bunker, sekitar 1836
**Chang Bunker** dan **Eng Bunker** (11 Mei 1811 - 17 Januari 1874) ialah dua saudara kembar yang mengilhamkan nama *kembar siam* kerana mereka dilahirkan di Siam (kini Thailand), di wilayah Samutsongkram, dari bapa berketurunan China (Ti-eye) dan ibu kacukan Cina-Campa (Nok).

Mereka disambungkan di sternum oleh sekeping rawan kecil. Hati mereka disatukan tetapi masing-masing lengkap dengan sendirinya. Walaupun teknologi perubatan pembedahan abad ke-19 tidak begitu canggih seperti sekarang, mereka dapat dipisahkan dengan mudah. Pada tahun 1829, mereka dijumpai di Siam oleh saudagar Inggeris Robert Hunter dan dipamerkan di seluruh dunia. Setelah kontrak mereka tamat, mereka menjelajah dunia sendiri dan cukup berjaya. Pada tahun 1839, semasa melawat Wilkesboro, Carolina Utara dengan P.T. Barnum, mereka berminat untuk tinggal di sana dan menjadi warganegara Amerika Syarikat.

Kedua kemudian tinggal di ladang, membeli budak dan mengambil nama "Bunker". Mereka diterima sebagai anggota masyarakat yang dihormati. Pada 13 April 1843, mereka mengahwini dua bersaudara: Chang kepada Adelaide Yates dan Eng dengan Sarah Anne Yates. Chang dan isterinya mempunyai 10 orang anak; Eng dan isterinya mempunyai 12. Kedua-dua isteri saling bertengkar sehingga kedua pasangan itu kemudian tinggal di rumah yang terpisah di sebelah barat Gunung Airy, Carolina Utara - kembar siam masing-masing mengambil giliran 3 hari di kedua rumah tersebut. Semasa Perang Saudara Amerika, anak Chang Christopher dan anak Eng Stephen menjadi tentera Gabungan. Sebilangan besar keturunan mereka masih tinggal hari ini di kawasan Mount Airy. Kedua-duanya meninggal pada hari yang sama pada tahun 1874.

Hati mereka yang disatukan kini terpelihara dan dipamerkan di Muzium Mütter di Philadelphia, Pennsylvania.

Rujukan
-------

* Halaman 27-28 dan 81, The Chinese in America: A Narrative History, Iris Chang, Viking, 2003, hardcover, 496 pages, ISBN 0-670-03123-2
* Adapted from the Internet-Encyclopedia article, "Chang and Eng Bunker" www.internet-encyclopedia.org -- Chang and Eng Bunker July 8, 2003

Bacaan lanjut
-------------

* The Two: The Story of the Original Siamese Twins, Amy dan Irving Wallace, Simon & Schuster, 1978, hardcover, ISBN 0-671-22627-4
* Eng & Chang: The Original Siamese Twins, David R. Collins, Silver Burdett Press, 1994, paperback, ISBN 0-382-24719-1; hardcover, ISBN 0-87518-602-5
* Chang and Eng: A Novel, Darin Strauss, Dutton, 2000, paperback, ISBN 0-452-28109-1; hardcover, ISBN 0-525-94512-1

Pautan luar
-----------

* Watercolor of the twins and short biography
* Papers of the twins in the archives of the University of North Carolina
* Biography from Wilkesboro.com
* A Hyphenated Life - detailed story from BlueRidge Country Magazine[*pautan mati kekal*]
**Koperasi Usaha Bersatu Malaysia Berhad**, juga dikenali sebagai **KUB Malaysia** ialah sebuah syarikat konglomerat pegangan pelaburan Malaysia. Syarikat ini terlibat dalam pegangan pelaburan dan penyediaan perkhidmatan pengurusan. Bahagiannya termasuk LPG, Perniagaan Pertanian (Agro), Teknologi Maklumat dan Komunikasi (ICT) dan lain-lain.

Sejarah
-------

Sejarah syarikat ini bermula sebagai entiti pada tahun 1996, apabila Koperasi Usaha Bersatu Malaysia Berhad melaksanakan pengambilalihan terbalik Permodalan Perak Berhad, sebuah syarikat tersenarai di Bursa Saham Bumiputera. Entiti itu kemudian bertukar nama kepada KUB Malaysia Berhad dan disenaraikan di Papan Utama BSKL (kini Bursa Malaysia) pada tahun 1997.

Pemilikan
---------

Ahli politik, Johari Abdul Ghani merupakan pemegang saham terbesar dalam syarikat ini. JAG Capital milik Johari memperoleh 31.99% kepentingan dalam KUB daripada Anchorscape Sdn Bhd, syarikat yang dikawal oleh Pertubuhan Kebangsaan Melayu Bersatu (UMNO) bernilai RM121.09 juta pada Mac 2019.

Rujukan
-------

1. 1 2  "Overview" (dalam bahasa Inggeris). KUB Malaysia Berhad. Dicapai pada 16 Disember 2021.
2. ↑  Tee Lin Say (5 Mac 2019). "Johari emerges as major shareholder in KUB" (dalam bahasa Inggeris). The Star Online. Dicapai pada 18 Disember 2019.
3. ↑  Emir Zainul (5 Mac 2019). "JAG Capital now the largest shareholder of KUB" (dalam bahasa Inggeris). The Edge Markets. Dicapai pada 18 Disember 2019.

Pautan luar
-----------

* Tapak web rasmi
**Igor Vovkovinskiy** (Bahasa Ukraine: Ігор Вовковинський (aka *Igor Ladan*) lahir pada 18 September 1982) adalah seorang pelajar undang-undang Ukraine-Amerika , ditemu duga, dan pelakon, terkenal kerana beliau merupakan manusia tertinggi yang masih hidup di Amerika Syarikat, dengan ketinggian 7 kaki 8.33 inci (234.5 cm), mengatasi rekod George Bell. 

Beliau berasal dari Ukraine, Vovkovinskiy berpindah ke Rochester, Minnesota pada tahun 1989 (pada usia tujuh tahun) untuk dirawat di Mayo Clinic. Pada ketika itu dia sudah memiliki ketinggian kira-kira 6 kaki dan berat lebih daripada 200 pound.

Baru-baru ini, beliau telah berlakon dalam iklan-iklan dan filem, terutamanya filem komedi 2011 *Hall Pass*, dan juga menjadi terkenal dengan memakai T-shirt yang bertuliskan "World's Biggest Obama Supporter". Beliau juga adalah orang hidup yang pertama tertinggi dari kedua-dua negara yang berbeza. Pada bulan September 2012, cerita pada Igor pada versi Australia *60 Minit* mendedahkan beliau kini menjadi lebih 243 cm (7.97 ka) tinggi. 

Gelombang Vovkovinskiy kepada orang ramai di permainan bola keranjang di Houston, 2013
Pada tahun 2013, Vovkovinskiy adalah sebahagian daripada Ukraine's persembahan pentas di Eurovision Song Contest 2013.

Ketinggian Vovkovinskiy ini telah dikaitkan dengan mempunyai tumor menekan pada kelenjar pituitari beliau, menyebabkan badan beliau telah membebaskan berlebihan pertumbuhan hormon.

Lihat Juga
----------

* Senarai Manusia Tertinggi

Rujukan
-------

1. 1 2 3  "thetallestman.com - Igor Vovkovinskiy". Diarkibkan daripada yang asal pada 2011-09-02. Dicapai pada 2015-01-07.
2. 1 2  Eurovision Song Contest won by Denmark, BBC News (19 Mei 2013)

Pautan Luar
-----------

* Official website of Igor Vovkovinskiy
* Igor Vovkovinskiy di Pangkalan Data Filem Internet (IMDb)
* 6 amazing photos of Igor Vovkovinskiy
* "For tallest US man, the shoes finally fit (all $15K worth)" Diarkibkan 2012-10-01 di Wayback Machine dari msnbc.com

| Persondata |
| --- |
| Nama | Vovkovinskiy, Igor |
| Nama alternatif |  |
| Pemerihalan ringkas | American tallest man |
| Tarikh kelahiran | September 18, 1982 |
| Tempat kelahiran |  |
| Tarikh kematian |  |
| Tempat kematian |  |
KRI Teuku Umar 385.KRI Teuku Umar 385.
**KRI Teuku Umar (385)** merupakan kapal perang tentera laut Indonesia jenis kapal peronda korvet yang sentiasa bersedia mempertahankan negara Indonesia.

Kapal peronda korvet **KRI Teuku Umar** milik Indonesia merupakan kapal peronda korvet jenerasi moden kelas *Type 133.1* yang terbaru menyertai tentera laut Indonesia. Kapal peronda KRI Teuku Umar memenuhi keperluan Indonesia dan berperanan sebagai kapal anti-kapal selam.

Kapal peronda korvet ini dibina 1984 oleh *VEB Peenwerft, Wolgast, Jerman Timur*, yang digunakan seketika oleh tentera laut Jerman Barat sebelum diambil alih oleh tentera laut indonesia pada tahun 1996. Ia dibina khusus sebagai kapal anti-kapal selam tetapi boleh berperanan untuk tujuan meronda. Ia boleh dikendalikan oleh 20 hingga 59 orang kaki-tangan.

Kapal lain dalam kelas yang sama termasuk KRI Kapitan Patimura, KRI Unting Suropati, KRI Nuku, KRI Lambung Mangkurat, KRI Tjut Nya Dhien, KRI Sultan Thaha Syaifuddin, KRI Sutanto, KRI Sutedi Senpoputra, KRI Wiratno, KRI Memet Sastrawiria, KRI Tjiptadi, KRI Hasan Basry, KRI Iman Bonjol, KRI Pati Unus, KRI Teuku Umar, dan KRI Silas Papare. Kesemuanya berupaya berperanan bagi pertempuran dibawah permukaan laut "anti-submarine warfare".

KRI Teuku Umar bersaiz 75.2meter x 9.78meter x 2.65 meter/ (246.7 x 32.1 x 8.7 kaki). Berat penuh berisi sekitar 900 tan.

TORPEDO
-------

KRI Teuku Umar dilengkapi dengan empat tiub pelancar torpedo 15.7 inci.

PELURU BERPANDU
---------------

Sistem pertahanan udara adalah dua pelancar peluru berpandu SA-N-5, peluru berpandu darat-ke-udara yang menawarkan pertahanan udara jarak-dekat terhadap pesawat sayap kekal dan pesawat sayap berputar dan terhadap peluru berpandu anti-kapal yang datang. 

Selain itu ia juga dilengkapi dengan 2 RBU-6000 bagi peranan anti-kapal selam (ASW RL) dan juga mempunyai 2 para (*Deep Charge*).

MERIAM
------

Meriam utama kapal perang KRI Teuku Umar yang dipasang pada dek hadapan, adalah meriam berkembar 57mm/70 caliber DP. Kapal peronda ini juga dilengkapi dengan satu mesingan 30 mm berkembar pelbagai guna.

PENANGKIS "COUNTERMEASURES"
---------------------------

Pelancar umpan PK-16 decol RL yang dilancarkan dalam mod ganggu "distraction" atau menawan "seduction" bagi mengaburi peluru berpandu musuh. Selain itu ia turut mempunyai sistem pemintas *Watch Dog intercept*.

Radar penerima amaran kapal ini adalah MR-302/Strut Curve bagi carian permukaan dan udara yang bersepadu dengan sistem tembakan MR-123 Vympel/Muff Cob.

PENGESAN
--------

KRI Teuku Umar memiliki radar pengesan permukaan dan kawalan tembakan MR-302/Strut Curve. Radar tersebut memberikan pengesanan pencari sasaran di udara dan permukaan bersepadu dan beroperasi dalam trek ketika mod pengawas "scan mode" dan meninjau "scanning". 

Kapal anti-kapal selam (ASW) ini juga dilengkapi dengan sonar aktif berfrekuensi serdahana di badan kapal jenis MG-322T.

TUJAHAN
-------

Kapal peronda ini mempunyai tiga enjin disel yang disambung kepada tiga gandar bagi menghasilkan kuasa sebesar 14,250 bhp, dengan kelajuan beroperasi 24 batu nautikal.

Pautan luar
-----------

*
**Isu sosial** ialah perkara yang mempengaruhi kebanyakan atau kesemua anggota masyarakat, baik secara langsung mahupun tidak langsung, dan dianggap sebagai masalah, kontroversi yang berkaitan dengan nilai moral, atau kedua-duanya. Ia termasuk persoalan kemiskinan, keganasan, pencemaran, ketakadilan, penindasan hak asasi manusia, diskriminasi, dan jenayah, selain daripada keguguran, perkahwinan homoseksual, kawalan senjata api, dan pergolakan antara penganut sesuatu agama dengan penganut agama yang lain.

Isu sosial berkait dengan struktur masyarakat, termasuk konflik kepentingan antara anggota komuniti, dan berada di luar kawalan mana-mana individu.

Lihat juga
----------

* Diskriminasi
* HIV/AIDS
* Jenayah
* Keamanan
* Kemiskinan
* Masyarakat
* Penapisan
* Pencemaran
* Pendidikan
* Penduduk
* Pengangguran
* Perang
* Rasisme
* Rogol
* Seksisme
* Sosiologi
* Sumbang muhrim/Inses

Pautan luar
-----------

* Google Scholar search on "social issues"
* WiseTo Social Issues Digest Diarkibkan 2010-12-29 di Wayback Machine
**KUATAGH** merupakan Persatuan Bekas Pelajar Maktab Rendah Sains Mara Kuantan (ANSARA Kuantan), yang telah ditubuhkan pada tahun 1988 dengan keahlian awal seramai 235 orang. Jumlah ahli berdaftar sehingga Julai 2008 seramai 940 orang. Ahli berbayar berakhir 31 Disember 2008 seramai 677 orang. Sehingga kini lebih daripada 500 orang bergiat secara aktif di dalam sebarang aktiviti Kuatagh.

Aktiviti
--------

Antara aktiviti rasmi Kuatagh yang telah menjadi tradisi semenjak ditubuhkan dan masih berterusan sehingga kini adalah:

1. Perjumpaan Kuatagh bersama Kuatagh,
2. Aktiviti luaran bersama keluarga Kuatagh,
3. Aktiviti Sirih Pulang ke Gagang, dan
4. Aktiviti majlis berbuka puasa Ramadhan, menyambut Syawal atau Makan Malam Tahunan yang dianjurkan bersilih ganti atau bergilir gilir setiap tiga tahun.

Aktiviti Sirih Pulang ke Gagang telah berterusan secara tersusun sejak tahun 1998, dimana setiap Batch akan menganjurkan temasya ini berganti ganti, umpamanya pada tahun 2007 majlis ini dikelolakan dengan jayanya oleh Kuatagh dari Kumpulan 1990. Pada suatu ketika dahulu program ini juga telah diadakan setiap tahun, berkali kali, sejak 1982 lagi, cuma pada ketika itu tiada modul khas yang diketengahkan sebagai garis panduan demi kebajikan pelajar pelajar MRSM Kuantan.

Kontroversi
-----------

Didapati tidak ramai yang tahu apa itu "KUATAGH" dan bagaimana nama "KUATAGH" itu diperolehi. Dokumentasi dan penerangan mengenai perkataan tersebut dan makna singkatannya tidak terdapat di mana-mana sumber rasmi dan juga tidak rasmi di Internet,termasuk di Wiki ini sendiri. Walau bagaimanapun, ejaan KUATAGH dipercayai merujuk kepada gaya dan cara sebutan "KUANTAN" dengan dialek dan lenggok sebutan masyarakat Pahang tengah/ Pahang ulu i.e. Temerloh, Mentakab, Raub, Jerantut. KUATAGH di sebut dengan "silent" "GH".

Berikut adalah senarai cawangan **AN**ak **SA**ins MA**RA** atau ANSARA di seluruh Malaysia.

1. ANSARA Seremban.
2. ANSARA Kota Bharu.
3. ANSARA Kuantan (Dikenali dikalangan ahlinya sebagai Kuatagh).
4. ANSARA Kulim.
5. ANSARA Muar.
6. ANSARA Jasin.
7. ANSARA Berseri (ANSERI).
8. ANSARA Balik Pulau.
9. ANSARA Taiping.
10. ANSARA Kuala Berang.
11. ANSARA Terendak.
12. ANSARA Serting.
13. ANSARA PDRM Kulim.
14. ANSARA Grik.

Persatuan Pelajar Lepasan MRSM atau PPLM Kuala Trengganu mengambil keputusan untuk kekal sebagai PPLM dan tidak membentuk cawangan dibawah ANSARA.

Lihat juga
----------

* Maktab Rendah Sains Mara Kuantan
* MARA

Rujukan
-------

1. ↑  Portal Persatuan Bekas Pelajar MRSM Malaysia[*pautan mati kekal*]Senarai Rasmi Cawangan ANSARA
2. ↑  Laman Web Sireh Pulang Ke Gagang - Sejarah[*pautan mati kekal*]Sejarah KUATAGH

Pautan luar
-----------

* (Melayu)  Diarkibkan 2005-08-02 di Wayback Machine
* (Melayu)  Diarkibkan 2009-04-08 di Wayback Machine
* 
* Ansara.org.my Portal Ansara - Persatuan Bekas Pelajar MRSM Malaysia
**KRI Tongkak (652)** merupakan kapal perang tentera laut Indonesia kelas Andau (PB 57 Mk II) jenis kapal peronda anti kapal selam. Sebahagian peralatan dan badan kapal dibina oleh *Lurssen, Vegesack, Jerman* dan dipasang oleh *P.T. PAL SY, Surabaya* di Indonesia. Dilancarkan pada 1989, KRI Tongkak merupakan kapal yang dipertingkatkan keupayaannya berbanding kelas kapal sebelumnya. 

KRI Tongkak mempunyai 53 orang anak kapal termasuk pegawai dan diperlengkap untuk perang anti kapal selam.

Kapal KRI Tongkak sepanjang 58.1 meter; 7.62 meter x 2.75 meter (190.6 kaki panjang x 25 kaki x 9 kaki) mempunyai kelajuan bertempur pada 27.25. KRI Tongkak mempunyai seseran 423 tan panjang.

Kapal lain dalam kelas yang sama adalah KRI Andau, KRI Singa, KRI Tongkak, dan KRI Ajak.

Torpedo
-------

2 tiub torpedo 21 inci berkembar.

Meriam
------

Meriam utama kapal perang KRI Tongkak yang dipasang pada dek hadapan, adalah meriam tunggal Bofor 57 mm/70 kaliber yang mampu memuntahkan 200 biji/minit pada jarak 17 km ( 9.3 batu nautikal) menawarkan pertahanan udara jarak-dekat terhadap pesawat sayap kekal dan pesawat sayap berputar dan terhadap peluru berpandu anti-kapal yang datang. Berat termasuk sarung "weight to shell" 2.4 kg. 

Terdapat juga satu mesingan 40 mm dan dua mesingan 20 mm.

Penangkis langkah balas
-----------------------

Sonar: PHS-32 hull mounted MF
EW: DR-2000 S3 intercept, Dagie decoy RL

KRI Tongkak dilengkapi dengan sistem pemintas EW: DR-2000 S3 dengan sistem pelancar umpan chaff *Dagie decoy RL*.

Pengesan
--------

KRI Tongkak memiliki sonar pengesan pada badan kapal PHS-32 ('ML').

Tujahan
-------

Kapal KRI Tongkak mempunyai dua enjin disel yang disambung kepada dua gandar yang menghasilkan 8,260 bhp secara berterusan dengan kelajuan 27.25 knot.